हरिवंश पुराण के अनुसार सृष्टि रचना के उद्देश्य से महातेजस्वी ब्रह्मा ने सात मानस पुत्र उत्त्पन्न किये जिनके नाम हैं- मारीचि, अत्रि, पुलस्त्य, पुलह, क्रतु, वशिष्ठ और कौशिक. श्रीमदभगवत-सुधा सागर (शुक सागर) में ब्रह्मा के दस मानस पुत्रो का वर्णन है, उनके नाम-मरीचि , अत्रि,अंगीरा, पुलस्त्य,पुलह, क्रतु,भृगु, वशिष्ठ, दक्ष और नारद हैं. इन महाऋषियों के बिभिन्न बड़े-बड़े दिव्य वंश हैं. महर्षि अत्रि एक वैदिक सूक्तदृष्टा ऋषि थे। पुराणों के अनुसार इनका जन्म ब्रह्मा जी के नेत्र या मस्तक से हुआ था। सप्तर्षियों में महर्षि अत्रि की भी गणना होती है। वैवस्वत मन्वन्तर में अत्रि एक प्रजापति थे। इनकी पत्नी कर्दम प्रजापति और देवहूति की पुत्री थीं और उनका नाम अनुसुया था. महर्षि अत्रि अपने नाम के अनुसार त्रिगुणातीत परम भक्त थे, वैसे ही अनुसूया भी भक्ति मती थी. वे चित्रकूट के तपोवन में रहा करते थे. इस दम्पति को जब ब्रह्मा जी ने कहा कि सृष्टिवर्द्धन करो तो इन्होने सृष्टिवर्द्धन करने से पहले तपस्या करने का निश्चय किया और घोर तपस्या की. श्रधापूर्वक दीर्घकाल तक निरंतर साधना और प्रेम से आकृष्ट होकर ब्रह्मा विष्णु महेश तीनों ही देवता प्रत्यक्ष उपस्थित हुए और वरदान मांगने को कहा. ब्रह्मा की आज्ञा सृष्टि वद्धन की थी और वे सामने खड़े थे. तब इन्होने कोइ और वरदान न मांगकर उन्ही तीनों को पुत्र रूप में माँगा. त्रिदेवों ने इनकी प्रार्थना स्वीकार करते हुए 'एवमस्तु" कहा और समय पर इनके पुत्र के रूप में अवतार ग्रहण किया. विष्णु के रूप में "दत्रात्रेय", ब्रह्मा के अंश से "चंद्रमा", और भगवान् शंकर के अंश से "दुर्वाषा" का जन्म हुआ.